ROZHODNUTIE KOMISIE
z 1. augusta 1986,
ktorým sa mení a dopĺňa rozhodnutie 83/402/EHS, pokiaľ ide o zoznam zariadení na Novom Zélande schválených pre dovoz čerstvého mäsa do spoločenstva
(86/432/EHS)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na smernicu Rady 72/462/EHS z 12. decembra 1972 o otázkach zdravotnej a veterinárnej inšpekcie pri dovoze hovädzieho dobytka, ošípaných a čerstvého mäsa z tretích krajín[1], naposledy zmenenú a doplnenú nariadením (EHS) č. 3768/85[2], najmä na jej článok 4 ods. 1 a článok 18 ods. 1,
keďže zoznam zariadení na Novom Zélande schválených pre dovoz čerstvého mäsa do spoločenstva bol prvýkrát ustanovený rozhodnutím Komisie 83/402/EHS[3], naposledy zmeneným a doplneným rozhodnutím 86/79/EHS[4];
keďže pravidelná inšpekcia podľa článku 5 smernice 72/462/EHS a článku 3 ods. 1 rozhodnutia Komisie 83/196/EHS z 8. apríla 1983 o inšpekciách na mieste, ktoré sa majú vykonávať pri dovoze hovädzieho dobytka, ošípaných a čerstvého mäsa z nečlenských krajín[5], odhalila, že úroveň hygieny v niektorých zariadeniach sa od poslednej inšpekcie zmenila;
keďže zoznam zariadení by sa preto mal zmeniť a doplniť;
keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Príloha k rozhodnutiu 83/402/EHS sa týmto nahrádza prílohou k tomuto rozhodnutiu.
Článok 2
Toto rozhodnutie je adresované členským štátom.
V Bruseli 1. augusta 1986